
La mozaika trotuaro de kvadrataj ŝtonetoj, 


la cement-brikaj elstaraĵoj interne de kiuj 
homoj moviĝas etaĝsupren, etaĝmalsupren; 
kaj la nigragriza asfalto 

sufokas, strangolas la riveron. 

Antaŭ cent jaroj, kie nun la dureco tegas, 
mola, malvarma tero humidis. 

Antaŭ 500 jaroj, 

birdoj venis trinki akvon, nesti proksime; 
kaj eĉ homoj samspecaj al la nuntempaj, 
atingis ĉi tiun lokon por trovi refre$iĝon. 

Ili estis nura ero el pli ampleksa vivsistemo 
kaj komprenis sian pozicion. 

Ili ne posedis maŝinojn nek potencan 


trudforton, 


rezulton de obligo de unuhoma detrukapablo. 


Nudaj piedoj, nudaj korpoj. 

De unu loko al aliaj, 

de la aliaj al lokoj pli malproksimaj; 

kaj iam revene ĉi tien, al la komencopunkto. 

Tamen, kaj antaŭnelonge, 

Jen ĵus post la frua finkonstruo de la 
urboskeleto, 

Jam en la erao de la tuboj, kiuj peris la 
trinkakvon, 

la facilan akvon elfluantan el kranoj, 

la homoj, tiuj samspecaj kaj parencaj, 

ŝveligis la bruston super ekvilibro. 

Ilia brua kompreno pri progreso 

dampis la teneran vivobruon. 


Kiam vi fiksiĝis ĉe la ĉirkaŭaĵoj, 





la riveron vi ankoraŭ aprezis. 

Sed nun, nuntempuloj, tro malmoderna, 
primitiva, dekadenca 

iĝis por Vi la riverakvoj. 

Kaj la pontoj impetas supere super la iame 
grava akvofluo. 

La busstacidomo cis la akvoj, 

la apoteko, la loĝkonstruaĵo, la teknika 
lernejo... 

Ili ĉiuj situas invade, sur la riverbordo, 

la riverborda inundebla areo. 

Transe, la superbazaro, la busgaraĝo, la 
bezinstacio, 

kaj aliaj pluraj loĝkonstruaĵoj 

neglektas kaj ne memoras la krimon. 

La rivero fluas mute, de orelo al orelo. 

En hontige reduktita spaco, la rivero nanas: 

necesa malbono, kiu baras plian 
konstruaĵo-blokon. 

La urbourĝoj ne povas perdi tempon en 
kontemplado. 

Ĉar ili ne estas pigraj indianoj. 

La progreso konsumas ilin. 

Kaj la rivero mortas poiome. 

25-02-2016 


el Transgeneraciaj kulpoj 


Maria Nazareĉ Laroca (Brazilo) 





Mi loĝas en eta korpo, 


kiu havas taŭgan pezon, 
kaj konvenan mezuron 
por enŝipiĝi en tempo, 
kaj skulpti mian spacon 


en ĉi tiu mondo. 

Maŝin', pri kiu mi zorgas 
cele al ties ĝusta rolo; 
lamp”, kiun mi lumigas ĝue 


por naski la fortunon. 


Mi havas etan korpon 
el akv” kaj sal', el sang” kaj sun”; 
liturgia vest”, frukt' tera, 
kiu senŝeliĝos 1am 
por la teruteron sterki, 
kaj liberigi min al Vivo. 
Juiz de Fora, 19/08/2018. 


La ĉambro 


Mi sidas en blua boato ŝvebanta sub flava 
ĉielo: jen mia eta dormoĉambro. Ĝi varmigas 
min, kaj sopiras la aman volupton de la 
skarlata kovrilo. Tamen espero ne malfermas 
la fenestron senutile verda. 

Du malplenaj seĝoj interparolas silente. 
Bildoj avide emas eksalti de la muroj kaj 
disfrakasiĝi sur la malcerteco de la planko. 
Nur la saĝa spegulo komprenas la solecon de 
la kapkusenoj. 

La horoj min enuigas, kiel muŝoj. Kiu mi 
estas? Ĉu freneza poeto, kies versojn neniu 
legas? Ĉu pentristo kun malkomprenita brilo 
en la okuloj? Kial mi estas ĉi tie? Kien mi iros? 
Finu vi mian rakonton... 

Juiz de Fora, 14/95/20156. 


Tiberio Madonna (Italujo) 





La soldateto el ligno 
kun la rigardo fiera 
laŭ la ritmo de l” milito 


marŝis tra la strato; 


tra la strato dancis 

penseo 


laŭ la muziko de l” animo 
kun romantika rideto 


la dancistino el ŝtofo. 


La fadenoj de l' amo 
interligis iliajn rigardojn 
kaj la paŝoj saltetis 


sur la notoj de l” koro. 


La ligno faris breĉon 
en la delikata ŝtofo 
varma kaj morbida 


de la dolĉa dancistino. 


Sub la uniformo 
la fiera soldateto 
kaŝis koron 


kiu ekdancis kun la ŝia. 


Kaj dancadis graciaj 
la paŝoj de li kun la paŝoj de ŝi 
kiu estis pli kaj pli malpeza 


dum ŝia koro flamiĝis. 


Sub la vesteto 
el velur' flava kaj roza 
estis koro el vato 


dancanta en la dancistino. 


Sub la uniformo 
la fiera soldateto 
kaŝis koron 


lignan, duran kaj pintan. 


En la brakum' la pinto de l' koro 
senmova el ligno 
pikis ŝin en la vato 


konfuzita en la doloro. 


La soldateto el ligno 
kun la rigardo fiera 
ridetis frostan rideton 


dum li foriĝis de ŝi. 


Kaj li marŝis tra la strato 
forportante kun si 
la vaton elŝiritan al ŝi 


kiu dronis en la trompo. 





Christian Cimpa (Aŭstrio) 


a paca lingvo 


Ho, mi estas parolanto 





de la milda Esperanto, 
tiu sankta 1l“ de l“ paco! 
For jam ĉiu ajn minaco, 
ke malamo min altuŝus! 
Ŝajnas, en la lingvo kuŝus 
paco pura, paco bela, 

dia lum“ eterne hela! 
Kion tamen mi ne scias: 
Kial tio jam funkcias 

eĉ, se ONI ĝin nur lernas? 
Eble, ĉar ide“ internas? 
Nu, la kaŭzoj ŝajnas mitaj! 
Ĉu literoj ĉapelitaj 

aŭ ĉu kulpas la vokaloj — 
ĉu la lumaj numeraloj"? 
Estas ĉu la gramatiko 

la balzamo por la psiko? 
Eble estas kor-mielo 

ja la bela vorttabelo? 
Vere pri miraklo temas, 
kiun mi defendi emas 
sen rezervo kaj sen brido 
kontraŭ la damnita Ido 
kaj la fuŝa lingvo-truko 
de la merda Volapuko! 


Mi surbuse bati volas 





n-ro 323 penseo 


ĉiun, kiu ĝin parolas! 

Ĉiu, kiu tion faras, 

idiote ja eraras! 

Gvidas — diras mi sen laco — 


Esperanto nur al paco! 


Vejdo (Ĉinujo) 


Malsaĝa Avo 
fONTOVIS montojn 


ĉina antikva fablo 


I. 
Malsaĝa Avo loĝis izole montpiede, 
la voj” zigzagis inter alt-montoj tre apikaj. 
Familianoj ĉiam eksentis sin panikaj, 


se 1li volis iri eksteren senrimede. 


Vojaĝ' konsumis longan tempdaŭron vere tede 
kaj ilin suferigis la iroj lunatikaj. 
Survoje veproj frapis ilin per dornoj pikaj, 


terfendoj kaj rokegoj minacis ja obsede. 


Formovi l' Av” decidis du montojn kiuj ĝenis 
per ĉirkaŭuroj ilin, starantajn ĉe l' kabano. 


Persvadi la domanojn en hejmo li ja penis. 


Gefiloj laj lian volegon jen komprenis, 
promesis doni fortojn por lia granda plano 


kaj la rimedojn eblajn preparajn tuj alprenis. 


I. 
Sekvtage li kondukis gefilojn al la monto 
kaj ekis foslaboron pioĉe kun fervoro. 
El ili iuj fosis, aliaj al la foro 


transportis ŝtonojn ĉare, ŝvitante kun volonto. 


Nenia grumbl' okazis en familia rondo, 
neniu pigris iel kaj plendis pri laboro. 
Post kelkaj jaroj la montoj en sungloro 


variis neniome kaj restis sur termondo. 


Sed ili ne rezignis, ankoraŭ fosis plie, 

laciĝon, malfacilojn ignoris tre kuraĝe, Nudvundeblas ĝi sub neona zum' 
kun cel” formovi montojn ankoraŭ energie. En kovilo sub elektra lum'? 


Muro baras min de mia bebo — 


La olda Av” fortstreĉis, kvankam iom De vivanta mia haŭtfalduleto. 
malsaĝe, Nun manlevas ĝin la kuracist”. 

modelon li starigis por idoj mens-racie, Ĉu kritikist'? 

elspezis forton, tempon kaj riĉon sendomaĝe. Vangon premas mi en la persist” 


Al vitra mur” kiu baras min. 


Ĉu deziras mi plue moldi ĝin? 


Ne, ĝi vivas kaj poemas. 





de Jiri Korinek 1986 en “Poemaro por Paco” 





UEA 
NI. Pri tio ja emas MI temi 
Vidinte tion klare, maljuna Saĝa Avo ke ni jes emas emi 
demandis al li: “Kial vi tion ja infane Pri l' paco jes poemi, 
fifaras? De antikve la montoj staras sane, Jes ja mi certon havas, 
kaj povas ne moviĝi pro Via ega bravo.” ke paco seme kreskas 


Car akvo Igi emas 


Replikis Av' Malsaĝa defende ja kun pravo: estaĵojn pli komplikajn 
“Laboron tiun ni ne faradas tute vane. vegetalajn, animalajn 
Ne diru sensencaĵon tiome vi ĉikane. sociojn interdependajn. 
Min pikas via diro maljusta kiel glavo. Ne stulto kaj frenezo 


diktas klimata la admono. 


Se mi ne povos fini, genepoj miaj vere Amebo, kverko, homo 
daŭrigos l' entreprenon senĉese kontinue, Ĉio estiĝis el la akvo 
sukcesos la du montojn formovi sinofere.” lantante la amo ankaŭ 
Atendas akuŝon baldaŭ 
Kortuŝis Ĉielreĝon agado lia skue, post vi, post ni — 
ordonis Li formovi la montojn jen eltere. Triumfos post la agon1i' 
Pro tio Av” Malsaĝa dankegas plene ĝue. homcerba civilizaci”! 


Wally du Temple (Kanado) rili 


Lily (Ĉinujo) 


Aj Pub hojodrie gb tuntumo 


Frida brizo blovas karese milde 





El mia koro foje poemis tra arbar” sub luno plenluma brile, 


Fingretoj, oreletoj paraj - 
NEU J peraj, paro da amantoj intime kveras, 


Akuŝintencoj miaj karaj. — 


Ĉu poemo naskita antaŭtempa? 

Sur herbejo 1li dorskuŝas pace, 
ĝuas l' amon dolĉan pasie, flame. 
Palpas li ŝiajn elstarajn mamojn 


sorĉajn permane. 


Flaras lh odoron parfuman snufe, 
en ekstaz' ebrie forgesas sin mem. 
Gi el korpo Ŝia pufeta ravas 


lin per kortrem'. 


Turnas sian kapon li ŝmace kisas 
ŝian vangon kaj li ŝin tiras flirte 
al la brusto sia vilplena nuda 


kvazaŭ bonvirte. 


Ŝi kokete, milde forpuŝas buŝon 
lian kaj sin tenas diskreta vere, 
pro allogo de voluptemo cedas 
ŝi finfine al nedeca konduto lia 


agi libere. 


Lia brakumringo sufokas preskaŭ 


ŝin je spiro kaj li incitas vorte 


penseo 


ŝian tiklan koron, 81 nestas sine 


ja pli komforte. 


Ekas ama ludo fervore arde, 
kisoj, lipmordetoj, tordiĝ' avida, 
langoŝmacoj, palpoj, brakumoj karnaj— 


ĝuo senbrida! 


Nokto profundiĝas. Ĉirpad” de griloj, 
bru' de akvaj plaŭdoj, susur” de vento 
supersonas ĝemojn, ĝojkriojn tute 


en ĉi momento. 


El Ĉina Antikva Poezio 


Su Shi (1037 - 1101) 


d Printempa nokto 


Moment” de nokt” printempa valoras kiel oro: 

Lunombro svagas, puran aromon spiras floro, 

Alŝvebas belaj kant' kaj muzik” de 
bambu-fluto, 


En korto regas nigro, senmovas ĉi pendolo. 


ema ka terna. Festo 
Sporadaj steloj, pala la lun” ĉe J ianzhang' 


glimas, 


L” incensofumon blov” elĉiela nun animas. 


Ministroj staras grue rigide en reĝ-halo“, 

La reĝ' sur trono ruĝe nubeska ja sublimas. 

1. Jianzhang: nomo de imperiestra palaco en la 
dinastio Song (960 - 1279). 

2. Reĝ-halo: kies nomo estas Tongming kaj kiu situas 


en la palaco Jianzhang. 


Yang Juyuan (755 - 832) 





Poetoj amas vidojn de l' nova primaver': 
Salikoj ĵus junverdas ĉe sia ĝermaper”. 
Se en ĝardeno reĝa sterniĝos buntaj floroj, 


Eliros homoj ĉie por bel” jam en prosper”. 


—[861 


6 n-ro 323 


Wang Anshi (1021 - 1086) 


ilenpo noko 


Klepsidro malpleniĝas, en incensujo ĉesas 





Fumado, dume vento la frida min agresas. 
Maldormon trudas spiro printempa, en 
lunlumo 


Florombroj balustradon senbrue nun karesas. 
La moujara tage 


En petard-krakaj sonoj forsvenas pasint-jaro, 
En printemp-varm' oni drinkas sen avaro. 
Mil kaj mil familiojn karesas brila suno, 


Fetiĉon novan gluas oni al pordklap-paro. 


Zhang Shi (1133 - 1180) 


pi SMO 
eO mpokomen 


Ĉe jarturn” ekraras frostaj prujno kaj glacio, 





Herboj, arboj ekprintempon konas kun 
konscio, 


En okuloj plenas viva viglo de naturo, 





penseo 


Vento blovas la riveron en verda vario. 


Chao Yuezhi (1059 - 1129) 


eda pi lka 


Palacaj pordoj unu ovriĝas post alia: 





Reĝo', ludinte pilkon“, revenas jam ebria. 

Oldiĝas J iulin“ g, mortis Han Xiu“. Plu donos 
al li 

Admonojn kaj konsilojn neniu pens-racia. 

l. Reĝo: nome la imperiestro Xuanzong de 

Tang-dinastio (618 — 907); inter la popolo, poste, oni 

nomas lin ankaŭ Sanlang. 

2. Pilko: speco de piedpilko en la antikveco en Ĉinio. 

Ĝi estis fermita per streĉitaj folioj el ledo kaj plene 

ŝtopita per rizbrano. 

3. Jiuling: nome Zhang Jiuling. Unu, honesta kaj 

kompetenta, el la ĉefministroj dum la regado de la 

imperiestroj Xuanzong. 

4. Han Xiu: alia ĉefministro kvalite simila kiel Jiuling 

dumtempe. 


Elĉinigis 


Minosun (Ĉinujo) 





kKLALALAKLAKLLALALLKAKKLEALLXKAU 


Ivaniĉka Maĝarova (Bulgario) 





Tie, ĉe l' fontan”, 
rozoj aromelspiras. 
Revu' de Chanel. 

„ 
Sunleporeto 
kaŝrigardas la ĉambron. 
Infanrememor”. 

~~ 


La ruĝa vino 


malvarmiĝas en glasoj. 
Sojl' senhomiĝas. 

Cu 
La sapveziko 
pentradas la nebulojn. 


Suna rideto. 


Liu Aofu 





en latrino 
estas nur du pelvoj por urino 


dum mi pIsIs 

mia estr' englisis 

staris apud mi 

kaj ekpisis jen sen kri' 

muta en silento 

pensis mi en la momento 

ke mi devas kelkajn vortojn doni 
diris, do, mi: 

via estra moŝt”, ho, pisado via 

Ja pli bonas 


ol la mia 
Elĉinigis Mandio (CinuJo) 


Ilir Zhiti 





Spektante makabrecan scenon kie soldato de ISIS 
senkapigas, sen ia ajn konsciriproĉo, malfeli Ĉulon, mi 


verkis la sekvantajn versojn. 


Senkapigi homon 

tutsimpla kaj facila estas 
kun la ruliĝanta kapon 
sangumita lastfoje 

ruliĝas ankaŭ mem Planedo 
Je sangoplena formo 

de kruele hakita kapo. 


En momenteto kiam homo senkapiĝas 
homo kiel mi kaj vi 

la oceanaj ondoj inundi endas 

ĉiun teran parton 


Je ululado pro doloroj. 


Kun la hakita kapo 

Jam mortis ankaŭ Universo ene de li 
mortis ja VIVOmemoro, perdiĝis 

ĉiuj multaj vizaĝoj 


konataj dum lia vivo, 


plue ĉiuj lernitaj scioj 


penseo 


kaj tiuj hereditaj dum miljaroj 
perdiĝis amoj, revoj, deziroj 
kontinueco fontanta ekde pli fora pratempo 


sed nun ĉiuj interrompitaj... 


Li estis vera homo kiel ĉiuj 
kaj ceteruloj estis ja similaj al li 
Sen vivo de Individuoj 


eĉ Universo perdas sian signifon 


Ili estas Ja ĝia memoro 
Kiam homo senkapiĝas 
tio tutsamas kvazaŭ mortiĝis 


ĉiuj kiuj bonŝancis naskiĝi en ĉi tiu Mondo. 


Por kiu ajn ido de detruo 
Ĉi ago tutsimplas kaj facilas 
Eble ankaŭ Dio mem 
sentas sin malkvieta 
ke sia "ĉefverko" 
kruele sin mem 
estas detruante. 
Tirana, 17.10.2017 


OSMO 


Pli multe ni volas 








amojn kiuj neniam realiĝis 

urbon kie neniam ni povis Iri 

librojn kaj poeziojn kiujn ni ne komprenis 
komplete 


tiuj plurestis pli longe en nia memoro, 


ofte ni amas pli multe diktatoron 
kiu turnas nian vivon al penado 
kaj justulojn kaj idealistojn 


ni vidas dubeme en iliaj celoj 


Ni adoras tiujn kiuj nian amikecon ne akceptas 
ofte ni virinon neglegtas 

kiu fidele restas apud ni 

ni frenezas pro sciencoj kaj scioj 

kiujn neniam ni asimilis 


enamiĝinte ni estas freneze 

al nia egoismo nekorektebla 
Tirana, 31.10.2017 


Esperantigis 


fX. Bardhyl Selimi (Albanio) 


ĝo: 
/ 


Zhuangzi (369-286 a.K) 


ĈAPITRO DEKKVARA 


La MOVOj de la ĉielo 


$14-06 


Konfuceo iris vidi Laŭzi kaj parolis al tiu 








pri la humaneco kaj la justeco. 


“Kiam vi ventumas grenon kaj 
grajnoŝeleto falas en la okulon,” diris Laŭzi, 
“tiam vI havas la impreson, kvazaŭ la ĉielo, la 
tero kaj la kvar direktoj de la spaco ŝanĝas 
sian lokon. Kiam vi estas pikita de moskito aŭ 
tabano, tiam vi apenaŭ povas endormiĝi la 
tutan nokton. Kiam vi estas konfuzita de la 
humaneco kaj la justeco, tiam viI estas ĵetita en 
la plej grandan malordon. Se vi volas, ke la 
tuta mondo konservu siajn originajn purecon 
kaj simplecon, vi devas agi tiel libere, kiel la 
vento, alkroĉiĝante al via denaska naturo kaj 
starante ekster la mondaj aferoj. Kial do vi tiel 
energie rekomendas la humanecon kaj la 
Justecon, kvazaŭ vi tamburus por retrovi vian 
filon forkurintan? 

“La cigno ne sin banas ĉiun tagon kaj 
tamen restas ĉiam blanka; la korvo ne sin 


nigrigas ĉiun tagon kaj tamen restas Ĉiam 


penseo 


nigra. Kiel la blanko kaj la nigro estas koloroj 
propraj kaj sekve ne estas diskuteblaj, tiel la 
eksteraj famo kaj laŭdo estas aĵoj nepropraj 
kaj sekve ne estas troigeblaj. 

“Kiam la fontoj estas sekiĝintaj, la fiŝoj 
amase restas sur la tero, humidigante unu alian 
per sia spirado kaj malseketigante unu alian 
per sia salivo. Sed estus multe pli bone por ili 
vivi en la riveroj kaj lagoj, sin forgesante 


reciproke. 


$14-07 

Post tiu ĉi vizito al Laŭzi, Konfuceo 
restis sen parolo dum tri tagoj. Unu el liaj 
disĉiploj lin demandis: 

“Majstro, kiam vi vizitis Laŭzi, kian 
admonon vi donis al li?” 

“Tiam mi ja vidis la drakon en li!” diris 
Konfuceo. “La drako alprenas fizikan formon 
tam, kiam ĝi sin kuntiras; ĝi fariĝas 
buntkolora desegnaĵo tiam, kiam ĝi sin 
etendas. Ĝi rajdas sur nuboj kaj nutras sin per 
la vitala energio de la jino kaj la jango. 
Gapante, kiel mi povus diri 1on admonan al 
li?” 

“Ĉu do vere ekzistas homo,” diris Zigong. 
“kiu restas tiel senmove, kiel kadavro, 
moviĝas tiel rapide, kiel drako, parolas tiel 
laŭte, kiel tondro, kaj tenas sin tiel silente, kiel 
profunda abismo, kaj kies movoj estas kiel tiuj 
de la ĉielo kaj la tero? Ĉu ankaŭ mi povus lin 
viziti?” Li do iris vidi Laŭzi kun rekomendo 
de Konfuceo. 

Laŭzi senzorge sidis en sia salono tiam, 
kiam li akceptis Zigong kaj diris mallaŭte: 

“Mi estas maljuna,” diris Laŭzi. “Kion vi 
havas por min admoni” 

“La tri imperiestroj kaj kvin reĝoj akiris 
al si egale grandan famon malgraŭ ke la 
manieroj de ilia regado de la mondo diferencis 
inter si. Kial do vi sola rifuzas konsideri ilin 
kiel saĝulojn?” 

“Alproksimiĝu, junulo!” diris Laŭzi. 


“Kial do vi opinias, ke la manieroj de ilia 

regado diferencis inter si” 

“La reĝo Yao transdonis sian tronon al la 
reĝo Shun, kaj la reĝo Shun transdonis sian 
tronon al la reĝo Yu. La reĝo Yu penis bridi la 
mundon kaj la reĝoTang uzis militajn fortojn 
kaj renversis la regadon de la reĝo Jie. La reĝo 
Wen estis obeema al la tirano Zhou kaj ne 
kuraĝis kontraŭstari al li, kaj la reĝo Wu 
kontraŭstaris al la reĝo Zhou kaj sendis 
armeon kontraŭ li. Jen kial mi diris, ke la 
manieroj de ilia regado diferencis inter si.” 

“Ankoraŭ iom pliproksimiĝu, junulo!” 
diris Laŭzi. “Mi diros al vi, kiel la tri 
imperiestroj kaj la kvin reĝoj regis super la 
mondo. Kiam la Flava Imperiestro regis super 
la mondo, li sukcesis revenigi la popolon al sia 
denaska naturo. Se 1u ne ploris ĉe la morto de 
sia patro aŭ patrino, oni lin ne riproĉis. Kiam 
la reĝo regis super la mondo, li instigis sian 
popolon al la amo al siaj gepatroj. Se ies patro 
aŭ patrino mortis kaj la parencoj observis 
malsaman formon de funebrado, tio provokis 
nenian kritikon. Kiam la reĝo Shun regis super 
la mondo, li kuraĝigis la popolon al 
konkurado. Tiam infanetoj naskiĝis post 
dekmonata gravedo kaj iuj el ili jam povis 
ekparoli en la aĝo de kvin monatoj kaj povis 
rekoni homojn antaŭ ol scu rideti. Rezulte de 
tio, homoj komencis morti Junaj. Kiam la reĝo 
Yu regis super la mondo, la popolo ruziĝis kaj 
ekhavis malamon en la koro, sekve la buĉado 


fariĝis pravigebla — mortigi Steliston aŭ 


rabiston ne estis konsiderata kiel hom-mortigo. 


Kun diversaj pretekstoj homoj kolektiĝis kaj 
batalis inter si por la trono. Rezulte de tio, la 
popolo de la tuta mondo estis ĵetita en grandan 
panikon, kaj pro tio aperis konfuceismo kaj 
molismo. Komence en iliaj doktrinoj Sajne 
estis 10 pravigebla, sed, nun ke la mondo 
degeneris ĝis tia grado, kion do vi havas por 
diri pri tio? 

“Mi diros al vi, kiel la tri imperiestroj kaj 
la kvin reĝoj regis super la mondo. Kvankam 


oni diras, ke ili faris regadon, sed fakte ili 


penseo 


alportis grandan malordon al la mondo. Pro 
llia saĝeco la brilo de la suno kaj la luno supre 
estis malheligata, la energio de la montoj kaj 
riveroj malsupre estis konsumata, kaj la 
alternado de la kvar sezonoj inter la ĉielo kaj 
la tero estis malordigata. Pro ilia saĝeco, kiu 
estis pli venena ol la vosto de skorpio, eĉ la 
plej malgrandaj insektoj ne povis pace VIVI 
konforme al sia vera naturo kaj al siaj originaj 
imnklinoj. Anstataŭ honti, tiuj suverenoj eĉ 
konsideris sin saĝuloj. Kiel senhontaj ili 
estis!” 

Tre konfuzita, Zigong staris en granda 


ĝenateco. 


$14-08 

Konfuceo diris al Laŭzi: 

“Longatempe mi «kompilis la ses 
klasikaĵojn — Libron de Poezio, Libron de 
Historiaj Dokumentoj, Libron de Ritoj, Libron 
de Muziko, Libron de Ŝanĝiĝoj kaj Analojn de 
Printempo kaj Aŭtuno, kaj mi konsideras min 
kiel perfektan konanton de ili, sed, kiam mi 
penis persvadi la sepdek du princojn 
diskutante kun ili pri la manieroj de la regado 
fare de la antikvaj reĝoj kaj eksplikante al ili 
la brilajn atingojn de la dukoj Zhou kaj Shao, 
neniu el ili akceptis miajn proponojn. Kiel 
malfacile estis! Ĉu la malfacilo kuŝas en la 
konvinkado de la homoj aŭ en la eksplikado 
de la Taŭo?” 

“Kiel bonŝanca vi estas!” diris Laŭzi. 
“Feliĉe vi ne renkontis princon, kiu regus en 
bona ordo. La ses klasikaĵoj estas piedsignoj 
lasitaj de la antikvaj suverenoj. Ili tute ne 
eksplikas la devenon de tiuj piedsignoj. Tio, 
kion vi ĵus diris, estas kiel piedsignoj. La 
piedsignoj estas lasitaj de ŝuoj, sed kiel oni 
povus diri, ke la piedsignoj estas la ŝuoj mem? 
Paro da blankaj ardeoj fikse rigardas unu la 
alian per senmovaj okuloj kaj tiel gravediĝo 
povas okazi. Unu virseksa insekto ĉirpas 
alvente kaj unu inseksa respondas al li 


subvente kaj same okazas gravediĝo. La 

hermafrodito estas samtempe vir- kaj 
virinseksa kaj povas mem gravediĝi. La 
denaska naturo ne povas esti modifita, nek la 
destino povas esti ŝanĝita. La tempo ne povas 
esti haltigita, nek la Taŭo povas esti 
obstrukcita. Se la Taŭo estas kun vi, ĉio estas 
ebla por vi; se la Taŭo ne estas kun vI, nenio 
estas ebla por vi.” 

Konfuceo sin izolis hejme dum tri 
monatoj. Poste li ree vizitis Laŭzi kaj diris: 

“Mi nun ekkomprenis! La birdoj kovas; 
la fiŝoj frajas, la vespo generas per 
transformiĝo; kiam pli juna bebo naskiĝas, la 
pli aĝa frato ploras pro tio, ke li perdos 
favoron. Tre longatempe mi ne sekvas la 
naturan evoluon de la estaĵoj. En tia okazo, 
kiel mi povus helpi la aliajn?” 

“Bonege! Vi jam atingis la Taŭon.” 


Elĉinigis 
Wang Chongtang 





(Ĉinujo) 


A 
E 

Cineske 

Jadranka Miric (Serbujo) 


Post la pluvaj tagoj 


—laŭ ĉinesko sopir-al-sudo“ 





Finfine 

suno honte tra 
nuboj aperis.Freŝa 
aero preskaŭ vintra. 


Tero jam putra. 


Gajiĝis 
birdet' flugante 


de unu al alia 

penseo 


branĉet' , milde pepante. 


Horuse. Lante. 


Aŭdiĝis 

Jam, grila ĉirpad”. 
Dum senlacaj formikoj 
scias nur por laborad” 


sen ĝoja parad”. 


Kun bela 

veter” sekiĝos 
moliĝa tero ke tuj 
herbejo ekfloriĝos. 
Ĉiel” bluiĝos. 


Varmiĝas 
vangoj de suna 
tuŝo. Brue infanoj 


pilkon ludas ĝis luna 


aper”. Helluma. 





—laŭ ĉinesko sopir-al-sudo“ 


Junulo 

venas kun floroj. 
Florbukedo el rozoj. 
Ruĝaj por amesprimoj. 


Am' sen ĵaluzoj , 


ne eblas. 
Amtenero en bluec”. 
Fiero kaj fidelec' 


ĉu se adorec”. 


Sen amo 

vivo ne eblas 

sur Tero nek en aer”. 
Viola ja, allogas. 


Amon influas. 


Koloroj 

de la vivo , ve 
ne decidas ĉu blanko — 
nigra estu vIV' sed de 


f1-faroj , ĉu ne ! 


Por vivo 

kaj amo kaj sun' 

ne sufiĉas. Aero 

por spiri nepras. Eĉ Lun' 


nokte. Tage Sun”. 


Eto (Ĉinujo) 


ŜODAFTOZO plo 


—laŭ ĉinesko Sopir-al-sudo“ 
Antaŭ pluv' 
griza nub-arme” 
peze premas minace 
super aŭt-plena ŝose” 


kvazaŭ ĝis pere”. 


Jen tondras. 

Ekas pluvtorent' 
bati la teron forte 
jen en furioza vent' 


laŭ sia kontent”. 


Inundas 

akvo inside 

en stratojn kaj rizkampojn 
kvazaŭ kuranta rapide 


ĉeval” senbride. 


Sub premo 

de venta blovo 

falas arboj sur teron 
eĉ sen rezista povo 


pro forta ŝovo. 


Surstrate 
homoj evite 


sin Ŝirmas sub tegmentoj 


n-ro 323 penseo 


aŭ marŝas senhezite, 


al pluvo spite. 


Abrupte 

aperas la sun' 

tuj post ĉes' de pluvego. 

Ĉio en varma brakum 

nestas ree nun. 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Eto (Ĉinujo) 


Amsento sub lun 


—laŭ ĉinesko Dekses-Silabo5 
Lun' 

alte pendas super dun' 

mi kaj ŝi 


promenadas nun. 


Ni 
kveras jen kun emoci”, 
brakumas 


vere en pasi”. 


Per 
dolĉaj vortoj en tener” 
parolas 


mi ja kun sincer”. 


Al 
ŝi konfidas sen vual” 
Mi ĉiONn 


kun tuta lojal'. 


Kor' 
mia al ŝi kun favor' 
ja klaras 
kiel luna glor”. 
“Deskses-Silabo: ĉina fiksforma poemo el kvar versoj 


de 1, 7, 35 silaboj, laŭ rimaranĝo a,a,xa (x=senrima) 

Julian Modest (Bulgario) 


| LA FRENEZULO 
- KAY LA RACO 


La loĝkvartalo estis ĉe la rando de la urbo. 





Ĝi aperis preskaŭ nerimarkeble antaŭ du jaroj. 
Oni nomis ĝin “Revo”, tamen la vorto 
“kvartalo” ne estis tre preciza, ĉar ĝi konsistis 
nur je kvin altaj loĝdomoj. Proksime al la 
domoj estis parko, same nova, kun bedoj, 
floroj, arbetoj, maldikaj kiel infanaj brakoj, 
etenditaj al la ĉielo. En la mezo de la parko 
estis infanludejo kun glitiloj kaj luliloj. 

En la novaj domoj loĝis junaj familioj kaj 
nun, en la komenco de la somero, en la parko 
estis multe da patrinoj kaj infanoj. La infanoj 
lulis sin, glitiĝis, kuris inter la benkoj. La 
patrinoj sidis kaj atentis, ke ili ne falu kaj ne 
rompu brakon aŭ kruron, aŭ ne kverelu unu 
kun alia. 

Subite en la mezo de la infanludejo aperis 
stranga Viro. Li estis mezaĝa, iom neglekte 
vestita kun griza pantalono kaj flava ĉemizo. 
Liaj longaj haroj 
Se oni rigardis lin dorse, certe opinius, ke 
estas virino, ĉar li tre maldikis. 

La viro staris senmova sur la infanludejo, 
strabante la ĉielon kvazaŭ serĉis 10on tre gravan 
tie. La patrinoj alrigardis lin mire, sed post 
sekundoj ŝajnigis, ke ne rimarkas lin. La viro 
staris kaj ne moviĝis. Kaj kiam la patrinoj Jam 
opiniis, ke la strangulo restos tie senmova kaj 
silenta, li komencis terure krii: 

—Bomboj! Bomboj! Milito! Milito! 

Estiĝis tumulto. La patrinoj eksaltis de la 
benkoj, ĉirkaŭbrakis la infanojn kaj timigitaj 
forkuris malproksimen de la infanludejo, kie 
restis nur la strangulo kriante: 

—Bomboj! Bomboj! Milito! Milito! 

Unu el la patrinoj kun sia eta ido alkuris 
al malproksima benko, sur kiu sidis maljuna 


vITo. 


n-ro 323 


libere falis sur liajn Sultrojn. 


penseo 


—Ĉu vi timiĝis? — demandis li ŝin. 

-Jes — respondis la patrino. — Mi ne scias 
kial ĉiuj frenezuloj promenas libere en la urbo 
kaj ne estas en la malsanulejoj. Nenie oni 
povas esti trankvila. Ja, ĉi tie ludas infanoj. Li 
timigis ilin kaj nokte 1l1 sonĝos koŝmarojn. 

—Li ne estas danĝera — trankviligis ŝin la 
maljunulo. — Mi konas lin. Li nomiĝas Andreo. 
Antaŭe li estis bona, saĝa Viro, inĝeniero. 
Verŝajne de antaŭnelonge vi loĝas ĉi tie? 

-Jes, jam de du monatoj. 

—Tial vi ne scias, ke antaŭ tri jaroj ĝuste 
ĉi tie estis fabriko pri infanteriaj minoj — 
klarigis la maljunulo. — En tiu ĉi fabriko 
laboris Andreo. Tamen okazis eksplodo. 
Multaj laboristoj pereis. Neniu scias kia estis 
la kialo. Verŝajne 1u laboristo eraris 10n aŭ 
malatente agis. Andreo mne pereis, sed 
freneziĝis. Tiu ĉi loko memorigas lin pri la 
eksplodo kaj tial li ofte venas ĉi tien kaj 
kriegas. 

La frenezulo denove komencis krii: 

—Bomboj! Bomboj! Milito! Milito! 

Tamen, kiam li vidis, ke estas sola sur la 
infanludejo, trankviliĝis kaj iom mallaŭte li 
ekkantis: 

—Paco! Estiĝis paco! Silento kaj trankvilo! 

Mi alportis la pacon sur la tuta tero. 

-Jes — diris la maljunulo. — Andreo 
pravas. Nun estas paco. 

Poste la viro alrigardis la patrinon kun 
knabineto kaj aldonis: 

—Oni ne devas timi la frenezulon, sed la 
veran milton. Via filineto vivu en paco. La 
milito estu nur en la imago de la frenezulo. 

